Itu pagi musim gugur yang indah
dan saya tahu saya ada mesyuarat staf di Pentagon.
Pentagon bangunan yang sangat besar.
Ia salah satu bangunan pejabat terbesar di dunia.
Ada lima sisi, lima lingkaran, lima tingkat.
Ketika itu saya bekerja di tingkat dua, lingkaran E
iaitu lingkaran paling luar di Pentagon.
Saya beritahu suami saya, "Saya lambat. Saya perlu keluar, ada mesyuarat pukul 9."
Saya cium semua orang dan kata, "Jumpa apabila ibu balik."
Ada kira-kira 16 orang dalam mesyuarat staf itu.
Tiba-tiba saya terdengar bunyi yang sangat kuat.
Keadaan jadi gelap.
9:37 PAGI
LIMA PULUH SATU MINIT SELEPAS SERANGAN PERTAMA PUSAT DAGANGAN DUNIA
Di dalam bilik itu terlalu gelap
sampai tak nampak tangan di depan muka.
Saya tahu mula-mula saya di sebelah kanan meja.
Apabila saya sedar, saya berada di sebelah kiri meja.
Saya tak tahu jika saya tercampak ke situ
tapi saya tahu itu bukan tempat saya duduk.
Saya duduk di sebelah kanan meja.
Oh, Tuhan.
Kita sedang tonton rakaman langsung dari Washington
dan ada asap keluar dari Pentagon.
Ketika itu,
otak saya suruh saya keluar dari bangunan itu.
Kebakaran baru meletus,
menurut pemerhatian kami, dari tempat pesawat terhempas.
Saya merangkak.
Semasa saya merangkak keluar, ada orang pegang belakang seluar saya.
Saya tanya, "Siapa awak?" Dia kata, "Lois."
Saya kata, "Ayuh. Ikut saya. Saya bantu awak."
Saya tak sedar ada orang di belakang Lois.
Saya terus merangkak di dalam Pentagon.
Ada kubikel.
Saya merangkak ke bawah kubikel dan kata, "Kita perlu berundur."
Dia berhenti dan kata, "Saya sudah tak terdaya."
Saya kata, "Lois, awak perlu keluar. Saya perlu bawa awak keluar."
Maaf.
"Saya tak boleh tinggalkan awak
dan beritahu anak awak yang saya tinggalkan awak."
Dia kata, "Saya tak larat."
Dia kata sarung kaki melekat pada kakinya
kerana lantai sangat panas.
Saya kata, "Panjat belakang saya. Saya dukung awak."
Ketika itu, saya memang nak mengalah.
Tapi saya tak boleh mengalah kerana ada orang bersama saya.
Saya fikir, "Tuhanku, tolonglah keluarkan kami."
Saya cuma fikir, saya yang bawa mereka ke sini.
Kami akan mati.
Saya bersama kolonel saya dan seorang askar.
Kami ketuk tingkap sekuat hati.
Tingkap itu terbuka
dan saya nampak ada orang di bawah.
Mereka kata, "Lompat! Kami ada!"
Jadi, saya dan kolonel saya
keluarkan askar muda itu
kerana dia melecur teruk.
Dia orang pertama yang kami turunkan.
Kemudian, kami turunkan wanita bernama Lois itu.
Ada seorang lagi wanita di belakangnya.
Dia sampai ke tingkap,
pandang mata saya dan kata, "Kolonel, saya takut."
Saya kata, "Tapi saya perlu keluarkan awak."
Dia kata, "Tak boleh." Saya kata, "Awak boleh."
Saya lepaskan cengkamannya pada belebas tingkap dan biar dia jatuh.
Mereka sambut dia,
jadi tinggal saya dan kolonel saya di tingkap.
Dia kata, "Okey. Masa untuk pergi."
Saya beritahu dia, "Jika kita senyap,
kita boleh dengar bunyi orang dan pergi selamatkan mereka."
Jadi, saya dan dia duduk di tingkap itu
dan kami tak dengar apa-apa bunyi.
Saya dan dia mula menjerit
dan ketuk tingkap tapi tiada sesiapa datang.
Jadi, ketika itu, dia beri saya arahan.
Dia kata, "Kolonel, sila keluar dari tingkap sekarang."
Satu-satunya arahan dalam kerjaya tentera yang saya tak mahu patuhi.
Saya tahu masih ada orang di dalam.
Tapi saya terpaksa keluar.
Apabila saya keluar dari tingkap,
akhirnya saya jatuh
dan saya tak sedarkan diri.
Saya sedut terlalu banyak asap.
Belakang, lengan dan kaki saya melecur.
Jururawat dan orang lain beritahu saya cerita yang seterusnya.
Ada jururawat kata, "Kami tak sangka awak akan hidup."
Saya tiba-tiba tak sedarkan diri.
Dia kata, "Kami bawa awak ke kawasan triage
yang berada di luar Pentagon."
Dia kata
saya takkan selamat dan perlu dibawa ke hospital.
Saya diletakkan di dalam trak yang lalu di situ.
Mereka tahan trak dan letak saya di belakang trak itu.
Trak penumpang?
Trak penumpang yang lalu di Pentagon.
Mereka tahan trak itu, masukkan saya
dan jururawat temani saya.
Mereka tak henti-henti memberi saya rawatan CPR.
Saya ingat saya buka mata.
Itu sahaja.
SEBUAH SIRI DOKUMENTARI NETFLIX
BAHAGIAN II TEMPAT BERBAHAYA
Belum ada laporan sah tentang saiz pesawat.
Seorang saksi kata itu pesawat kecil
yang dia lihat semasa menyeberangi Jambatan 14th Street.
9:28 PAGI SEMBILAN MINIT SEBELUM SERANGAN PENTAGON
United 93,
ada pesawat lain, arah pukul 1, 19 km ke timur, 370.
Belum dikesan. Kami cari United 93.
SUARA: JURUTERBANG UNITED 93
Hei! Tolong!
Ada hubungi Cleveland?
United 93 juga penuh berisi minyak untuk terbang ke San Francisco.
Penerbangannya ditangguhkan dan berlepas beberapa minit
sebelum Penerbangan 11 American merempuh Menara Utara.
Kecemasan! Keluar dari sini!
Kita semua akan mati!
Dapat lihat United 93?
United 93, selatan Chardon? Sedang turun.
- Apa? - Nampaknya pesawat turun.
Rasanya tidak. United 93, sahkan 350.
United 93, Cleveland.
Jika dengar, sila jawab.
PENERBANGAN 93
Perampas juruterbang itu telah hantar komunikasi audio
dan kami rasa mereka percaya mereka hantar
komunikasi itu kepada kabin pesawat
tapi sebenarnya dihantar kepada kawalan trafik udara.
9:32 PAGI
SUARA: PERAMPAS PESAWAT
…sila duduk dan jangan ke mana-mana.
Ada bom di dalam pesawat, jadi…
Kami dapat laporan bahawa Rumah Putih sedang dikosongkan.
Kami tak tahu punca yang menyebabkan keputusan itu dibuat.
Ini tak sampai sejam
selepas letupan berkembar di Pusat Dagangan Dunia New York.
Ini perkembangan besar.
Pentadbiran Penerbangan Persekutuan telah menutup
semua lalu lintas udara di seluruh negara.
Negara ini telah dilumpuhkan oleh serangan pengganas
dari segi penerbangan udara hari ini.
Lapangan terbang dikosongkan. Sila pulang.
Mungkin ada pengganas rampas pesawat
dan menuju ke arah bangunan yang terkenal.
Siapa tahu? Mungkin di bandar lain.
Kami juga dapat laporan di Capitol,
bangunan perbendaharaan juga dikosongkan.
Kemudian, kami dapat tahu Penerbangan 93
menuju ke Rumah Putih atau Capitol.
Kebanyakan orang rasa ia menuju ke Capitol.
Polis Capitol mula menjerit, "Keluar!"
Kami lari keluar dari Capitol
dan saya tanya pengawal, "Lari ke mana?"
Mereka cuma kata, "Lari saja."
Saya pandang ke belakang dan lihat asap dari Pentagon.
Sayang, awak ada di sana?
Jack, angkat telefon.
SUARA: PENUMPANG PENERBANGAN 93 UNITED AIRLINES
Okey. Saya cuma nak cakap saya cintakan awak.
Kami ada masalah di dalam pesawat.
Saya cintakan awak.
Tolong beritahu anak saya yang saya amat sayangkan mereka.
Saya minta maaf, sayang.
Saya harap dapat lihat wajah awak lagi, sayang.
Di dalam Penerbangan 93,
penumpang yang dapat buat panggilan telefon
kepada orang tersayang di darat
tahu perkara yang berlaku kepada penerbangan lain.
Sekumpulan penumpang yang berani ambil keputusan untuk menyerang kokpit.
DAERAH SOMERSET
Pesawat itu terhempas di Somerset, Pennsylvania, berdekatan Shanksville.
Membunuh kesemua 40 orang.
10:15 PAGI
United 93. Ada maklumat tentangnya?
Ya. Ia turun.
- Turun? - Ya.
- Bila ia mendarat? Ada pengesahan… - Ia tak mendarat.
- Ia terhempas? - Ya. Di timur laut Camp David.
- Timur Laut Camp David. - Itu laporan terakhir.
Mereka tak tahu tempatnya.
Saya selalu ingat dan fikir tentang penumpang Penerbangan 93
kerana mereka jatuhkan pesawat itu dan selamatkan banyak nyawa
termasuk nyawa saya.
Dalam Penerbangan 93 ialah Wanda Green,
iaitu sepupu ketua turus saya, Sandré Swanson.
Jadi, ini bersifat peribadi,
kerana Wanda antara pramugari yang melawan
dan memastikan pesawat itu tak merempuh Capitol.
Ia saat paling peribadi dan paling tragik.
Mereka wira
dan saya hormati legasi dan kehidupan mereka setiap hari.
Teka-teki insiden ini jadi semakin jelas.
Saya akui selama 30 tahun saya jadi wartawan,
saya tak pernah lihat perkara begini.
Saya tak pernah laporkan berita sedahsyat ini.
Ini yang kami tahu. Sebelum pukul 9 pagi tadi,
sebuah pesawat melanggar salah satu Menara Berkembar
Pusat Dagangan Dunia.
Beberapa minit kemudian,
pesawat kedua melanggar menara yang satu lagi.
Kedua-dua pencakar langit terbakar.
- Tak mungkin. - Ayuh.
Kita perlu pergi.
Kami di tangga B, tingkat 48 Menara 2.
SUARA: BOMBA
Kecemasan!
MENARA SELATAN
Siapa yang panggil?
Melalui radio kami dengar, "Kecemasan! Keluar dari bangunan."
Tiba-tiba, Menara Utara bergegar kuat.
Tiba-tiba ada deruan kuat. Tempat kami pijak bergegar.
Bunyinya macam guruh yang amat kuat.
Ia memang bunyi yang pelik, teruk dan menakutkan.
MENARA UTARA
Saya masih ingat jubin siling jatuh.
Asap mula masuk ke tempat kami.
Kami tak tahu hal yang berlaku tapi kami lari secepat mungkin.
Asap datang dari semua arah
dan ia begitu tebal
hingga saya takkan nampak awak dari sini.
MENARA SELATAN
Kami tak sedar Menara Selatan runtuh.
9:59 PAGI
SATU JAM TIGA BELAS MINIT SELEPAS SERANGAN PERTAMA
Tuhanku!
Alamak!
Kita patut lari.
Alamak!
Ada letupan besar baru berlaku.
Kita boleh nampak asap berkepul-kepul naik.
Saya tak nampak menara kedua itu.
Saya harap saya hidup.
Ia akan menimpa saya.
Dah sampai. Saya pergi ke belakang kereta.
Ia runtuh dahulu walaupun ia yang kedua dirempuh.
Saya lari dan tiba-tiba
ada gumpalan asap putih besar menyelubungi saya macam belalang juta.
Saya tak boleh nampak. Jadi, saya terjatuh.
Saya terbaring saja.
Saya tak dengar atau nampak apa-apa.
Orang berlari di Liberty Street.
Ia bersambung dengan Maiden Lane, lokasi pejabat kami,
Mereka berlari di Liberty Street.
Kepulan debu mengejar mereka
dan nampak macam ada mulut.
Kepulan itu menyelubungi mereka, seperti ia menelan mereka.
Jangan berhenti!
Alamak! Belum lagi.
- Anthony. Awak okey? - Ya.
Boleh saya masuk? Tolonglah. Tuhanku!
Tuhanku!
Hati-hati.
Kita lihat kepulan itu datang
dan kita fikir, "Alamak."
Apabila saya berundur ke muka pintu pejabat,
ia merempuh bangunan dan seluruh bangunan bergegar.
Kita dengar kaca pecah.
Alamak.
Semua orang menjerit dan keadaan ketika itu huru-hara.
Saya tak tahu lokasi pasukan pengintip saya.
Saya tak dengar daripada mereka sejak bangunan dirempuh.
Saya melihat dari tingkap dan kata,
"Saya tak tahu lokasi mereka. Tentu ada yang mati."
Saya nak cakap apa kepada ibu, isteri, anak mereka?
Saya yang benarkan mereka berada dalam situasi ini.
Kini, mereka dah mati?
Kami rapat dan selalu berkunjung ke rumah satu sama lain.
Ketika saya baring,
saya nampak cahaya menembusi kepulan itu.
Saya kata, "Mungkin saya dah mati, mungkin Tuhan datang untuk ambil saya."
Tiba-tiba ia terbelah macam Laut Merah.
Ketika itulah saya dengar orang menjerit, "Tolong!"
Mike! Saya di sini!
Saya sapu muka.
Saya terpinga-pinga.
Ada dua orang nampak terkejut. Kami pegang dan ajak mereka ikut kami.
Badan mereka diselaputi jelaga.
Akhirnya kami sampai ke kedai buku Borders.
Kami guna kapak untuk masuk dan kami keluar ke Church Street.
Apabila saya nampak langit,
saya berpaling
tapi saya tak nampak Menara Selatan.
Buat kali pertama,
saya mula sedar perkara yang berlaku
cuma 10 atau 15 minit sebelum itu.
Saya tahu ada orang hilang.
Saya berdoa agar sembilan orang dalam jagaan saya
tak hilang.
Menara saya iaitu Menara Utara masih berdiri
dengan lubang gergasi bertingkat-tingkat,
dipenuhi api panas dan kepulan asap.
Saya dengar amaran menyuruh keluar dari bangunan.
Jadi, saya tahu di dalam menara itu berbahaya.
Saya tak tahu bahayanya, tapi saya tahu kami perlu keluar
dan saya tahu dah tiada orang yang jawab radio.
Di tingkat 19,
kami bertemu seorang bomba yang keluar dari koridor.
Dia kata, "Ada beberapa orang awam di hujung koridor.
Mereka tak nak pergi. Tolong pujuk mereka."
Tommy, dengar baik-baik.
Saya akan hantar semua yang cedera kepada awak di tingkat 40.
Awak perlu bawa mereka turun dengan lif.
Ada 10 hingga 15 orang datang kepada awak.
Ya. Okey.
Sepuluh orang awam turun.
Ada orang buat perkara yang amat mulia.
Mereka kata,
"Saya akan tunggu dan pastikan semua orang keluar."
Saya angkat sumpah dan percaya akan sumpah saya.
Saya bersumpah untuk bantu orang walaupun nyawa saya sendiri terkorban.
Itu perkara baharu bagi kami semua.
Tak ada panduan.
Kami masuk ke koridor
dan ketika itu semua lampu dah padam
tapi lampu kecemasan berfungsi, jadi kami nampak samar-samar.
Saya lihat lelaki besar di atas lantai.
Saya beritahu pegawai bomba, mari pegang kakinya
dan tangan dia dan kita heret dia.
Kami heret dia turun tiga tingkat
dan masuk ke lobi.
Apabila tiba, kami disuruh menunggu kerana ada orang terjun.
Ada orang terjatuh.
- Tuhanku! - Tuhanku!
Orang yang terperangkap di atas tiada pilihan lain
selain terjun atau terbakar kerana mereka tiada jalan keluar.
Saya tak boleh lupakannya. Itu benar-benar menghantui saya.
Setibanya di pekarangan, kami tak nampak apa-apa.
Mungkin nampak lebih kurang 10 atau 15 kaki di depan.
Macam berjalan di dalam ribut salji.
Kemudian kami dengar satu lagi bunyi bising.
Deruan itu amat kuat,
jadi saya fikir ada pesawat lain datang.
Saya lari kira-kira dua langkah, kemudian ia jadi gelap gelita,
ditelan asap hitam tebal.
10:28 PAGI
Oh, Tuhan.
Saya kelu.
Saya jalan dua langkah lagi, kemudian duduk meringkuk.
Ketika itu,
saya rasa tentu ada api di belakang asap
dan saya akan mati.
Saya sangka ia akan berakhir.
Saya terbayang saya ucap selamat tinggal kepada keluarga.
Saya rasa saya sebut selamat tinggal kepada isteri saya…
Kemudian saya berdoa supaya kematian saya cepat
dan tak menyakitkan.
Bencana di hujung Manhattan.
Kemudian saya fikir, "Cari telefon. Saya perlu cari telefon."
Akhirnya saya jumpa telefon yang berfungsi
di stesen kereta api terbiar di Canal Street
dan hubungi isteri saya.
PUSAT DAGANGAN DUNIA - 1982
Saya menangis.
Saya rasa isteri saya juga menangis.
Kami tak bercakap buat masa yang lama.
Kami cuma lega yang kami dapat berhubung lagi.
Itu sangat penting.
Banyak abu jatuh ke tanah.
Ia kelihatan seperti salji
kerana ia jatuh dengan perlahan.
Ada orang yang berjalan-jalan dalam kebingungan.
Jika nak dibandingkan,
ia macam rancangan TV The Walking Dead
kerana saya tanya nama mereka dan arah tujuan mereka,
tapi kebanyakan mereka kelu.
Saya susah nak bernafas.
Semua serpihan itu disedut masuk ke dalam tekak saya.
Macam ada orang sumbat stoking ke dalam tekak saya.
Akhirnya kami jumpa ketua daripada Bahagian Keselamatan
yang menyatakan segalanya dah musnah.
Dia kata, "Dua menara runtuh."
Dia kata, "Awak terselamat."
Bangunan kastam di 6 Pusat Dagangan Dunia ada bumbung menganjur.
Saya ada di bawahnya.
Bahagian tengah bangunan itu musnah tapi kedua-dua sisinya masih teguh.
Saya di bawah salah satu unjur itu.
Saya tahu beberapa pegawai polis di belakang kami terbunuh.
Kedahsyatan bencana ini mustahil untuk difahami.
Ada bar yang dipenuhi pengunjung
yang duduk menonton berita.
Kami cuba menyelit masuk
dan kami nampak Presiden George Bush bercakap.
Ketika itulah mereka tunjukkan gambar kejadian
pesawat merempuh Pusat Dagangan Dunia.
Adakah itu kali pertama awak tahu itu pesawat?
Kali pertama.
Saya tak tahu. Saya tak nampak.
Tak tahu apa bendanya.
12:36 TENGAH HARI
8:55 PAGI
SARASOTA, FLORIDA
Kami pergi ke Sekolah Rendah Emma E. Booker.
Presiden akan bertemu pelajar gred dua,
membaca buku dengan mereka dan berucap
tentang Akta Sifar Murid Cicir.
Saya berdiri di pintu bilik darjah
yang akan didatangi presiden dan pengetua.
Saya sedang berdiri dengan mereka
semasa Deb Loewer iaitu Kapten Tentera Laut
dan pengarah Bilik Situasi Rumah Putih
serta pemangku Penasihat Keselamatan Negara,
datang memberitahu presiden,
"Tuan, nampaknya ada pesawat kecil dua enjin
merempuh menara Pusat Dagangan Dunia di New York."
Presiden, pengetua dan saya memberi reaksi yang sama.
"Kemalangan yang teruk.
Pasti juruterbang itu alami serangan jantung."
Selamat pagi.
Selepas itu, pengetua sekolah membuka pintu kelas
dan masuk ke dalam kelas dengan presiden.
Itu cuma sekejap
kerana Kapten Loewer datang jumpa saya dan kata,
"Tuhanku.
Ada pesawat melanggar satu lagi menara Pusat Dagangan Dunia."
Sebut perkataan ini.
- "Lari!" - Ya. "Lari."
Saya fikir perkara yang saya nak cakap.
Saya buka pintu dan masuk ke dalam kelas.
Ketika pelajar mengambil buku dari bawah meja,
saya jalan ke arah presiden.
Dia tak nampak saya datang.
Saya bongkok dan berbisik ke telinga kanannya,
"Pesawat kedua melanggar menara kedua.
Amerika diserang."
Kami tiba di Lapangan Terbang Saratosa,
pintu terbuka, kami keluar dari limousin
dan saya terkejut melihat pelanggaran protokol berlaku.
Enjin Air Force One sudah dihidupkan.
Selalunya, enjin tak boleh dihidupkan
sehingga presiden memasuki pesawat.
Pesawat itu bergerak di landasan
sebelum pintu ditutup dan presiden duduk di kerusinya.
9:56 PAGI
Itu sama ada Tentera Udara AS, pesawat Tentera Laut atau pesawat pejuang
yang meronda di kawasan yang disebut "zon larangan terbang".
Setiap pesawat disuruh mendarat.
Presiden terima panggilan daripada Naib Presiden Cheney
yang bertanya jika presiden benarkan juruterbang pejuang
menembak jatuh pesawat komersial
jika mereka tak ikut arahan yang sepatutnya.
NAIB PRESIDEN AMERIKA SYARIKAT
10:31 PAGI
Naib presiden benarkan
kita memintas pesawat
dan tembak pesawat yang tak patuhi arahan CONR CC,
Kami dapat tahu Penerbangan 93 terhempas di Shanksville, Pennsylvania,
sebaik saja presiden beri kebenaran untuk tembak pesawat.
Kami tertanya-tanya, "Adakah kami yang menembaknya?"
Ternyata bukan kami.
Kami dipengaruhi oleh kabut perang, mengalami ketidakpastian,
kekeliruan komunikasi.
Presiden sangat gelisah semasa di dalam Air Force One.
Dia nak pergi ke Washington DC.
Saya kata, "Tuan Presiden, jangan buat begitu sekarang."
Saya cakap dengan juruterbang dan ejen Perkhidmatan Rahsia.
Mereka tak sedia untuk balik ke DC.
Mujur kami ditemani dua juruiring tentera.
Saya kata, "Saya nak pilihan. Saya mahu bawa presiden ke tempat selamat
untuk buat keputusan seterusnya."
Kami mendarat di Pangkalan Tentera Udara Barksdale.
Kami terkejut pesawat pejuang amat rapat dengan kami,
mengiringi kami untuk mendarat.
Kami boleh nampak wajah juruterbangnya.
Saya minta rakyat Amerika sertai saya
mengucapkan terima kasih
kepada semua orang yang berjuang dengan gigih
untuk menyelamatkan rakyat AS
dan berdoa bersama saya untuk mangsa dan keluarga mereka.
Kemudian kami pergi
ke Pangkalan Tentera Udara Offutt di Nebraska.
Apabila kami tiba di Nebraska,
kami ke terowong bawah tanah ke Pusat Ketumbukan Udara Strategik.
Ada banyak skrin TV di bilik itu,
laksamana dan jeneral sedang berbual
dan kita boleh dengar semua komunikasi FAA dan tentera.
Presiden buat mereka semua terkejut
kerana mereka tak tahu sama ada mahu berdiri atau duduk.
Kami pergi ke bilik lain dan buat persidangan video
dengan Washington DC
dan dengar berita daripada George Tenet, Don Rumsfeld, Dick Cheney.
Kami dapat lebih memahami
hal yang berlaku di Washington DC berkenaan Pangkalan Tentera Udara Andrews.
4:33 PETANG
Kemudian, kami menaiki Air Force One dan terbang pulang ke Washington DC.
Ketika kami berdiri di sofa dan menjenguk melalui tingkap
semasa Air Force One mahu mendarat di Pangkalan Tentera Udara Andrews,
kami boleh nampak asap berkepul-kepul dari Pentagon.
Presiden berada di sebelah saya.
Dia kata, "Itu wajah peperangan abad ke-21."
6:54 PETANG
Saya rasa saya perlu berada di pejabat saya
apabila presiden kembali petang itu.
PENGARAH KOMUNIKASI RUMAH PUTIH
Bush turun dari helikopter dan datang bertemu saya dan Karen.
Kami menyapa dia tapi dia diam.
Dia hanya mengangguk dan masuk ke Pejabat Bujur
yang dipersiapkan untuk ucapan televisyen
kepada negara pada malam itu.
Serangan pengganas boleh menggegarkan tiang bangunan terbesar kita,
tapi mereka tak boleh sentuh dasar Amerika.
Tindakan itu menghancurkan besi,
tapi mereka tak boleh hancurkan semangat Amerika.
Dia jelaskan yang AS akan bertindak balas.
Ini tak boleh diterima.
Jelas sekali dalam fikiran presiden
itu bermakna tindakan ketenteraan.
Alberto Gonzales, peguam Rumah Putih
telah melihat segala isu
yang perlu dipertimbangkan untuk berperang.
Kami tahu itu serangan pengganas dan itu kerja al-Qaeda.
Sebagai peguam Rumah Putih,
saya sertai setiap mesyuarat Majlis Keselamatan Negara.
Al-Qaeda dikatakan ingin buat sesuatu yang menggemparkan.
Kami terus tahu bahawa ini peperangan.
Ini bukan isu penguatkuasaan undang-undang.
AS bukan saja akan guna polis dan FBI untuk bertindak balas
dan menyiasat hal ini.
AS akan guna tentera, FBI dan penguatkuasaan undang-undang.
9:00 MALAM
Amerika akan guna semua kuasa,
gunakan kuasa ekonomi,
memanfaatkan hubungan luar di seluruh dunia.
Itulah rancangan AS.
Tuhan merahmati Amerika
MALAM 11 SEPTEMBER
Tanah airku yang disayangi
Kami berdiri di tangga Capitol,
bersama-sama menyanyi "Tuhan Merahmati Amerika".
Orang ramai rasa semangat perpaduan dan mahu berada di sana.
Negara diselubungi ketakutan, kesedihan, kepiluan dan kemarahan.
Ketika itu, banyak emosi yang rumit
muncul sekali gus.
Rasa tak tentu arah.
Bagi keluarga dan komuniti yang kehilangan orang tersayang,
mereka berkabung dan amat sedih.
Ketidakpastian tentang perkara yang akan berlaku sangat menakutkan.
Di Capitol, kami tak tahu perkara yang berlaku
dan yang akan berlaku.
Ketakutan itu dialami semua orang.
Kemudian kemarahan, tak tahu kepada siapa atau apa.
Semua orang termasuk saya, marah kepada orang yang buat hal ini.
Mereka perlu dibawa ke muka pengadilan.
Kami berkabung, kami bersedih, kami marah, kami dalam kepedihan.
TIGA HARI SELEPAS SERANGAN
Amerika hari ini sedang melutut
untuk mendoakan orang yang kehilangan nyawa di sini.
Kami tak dengar!
Saya boleh dengar kamu!
Saya boleh dengar kamu, seluruh dunia mendengar kamu
dan orang…
Orang yang hancurkan bangunan ini akan dengar suara kita tak lama lagi.
Perkataan terbaik untuk gambarkan perasaannya ialah "keazaman".
Dia ada tugas.
Dia tahu sebab dia dilantik menjadi presiden buat masa ini.
Ini musuh yang menyerang orang tak bersalah.
Kemudian mereka lari.
Mereka takkan dapat lari selamanya.
Presiden sedar kejadian itu hanya berlaku
disebabkan
Taliban menyediakan tempat perlindungan yang selamat di Afghanistan
untuk al-Qaeda merancang serangan ini dengan berjaya.
Presiden juga segera buat keputusan
bukan saja untuk memburu orang yang menyerang,
tapi akan cari orang yang melindungi, membantu, merancang
dan memberi orang peluang untuk lakukan serangan ini.
Kami percaya untuk hapuskan
atau sekurang-kurangnya mengurangkan keupayaan al-Qaeda,
kami perlu serang Taliban.
DIKEHENDAKI HIDUP ATAU MATI OSAMA BIN LADEN
Saya cuma dengar laungan balas dendam.
Kemarahan dan balas dendam.
KEBEBASAN AKAN DIPERTAHANKAN
Balas dendam.
Saya nak balas dendam.
Mereka tahu dalangnya.
Mereka tahu negara yang sokong semua orang ini.
Mereka perlu musnahkan orang tak bertamadun itu. Ini mengarut.
Kita patut bom mereka.
Betul.
Musuh perlu dihapuskan.
Kita tak boleh bincang dengan musuh.
Mereka tak boleh buli kita.
Kita negara nombor satu. Mari buat sesuatu.
Kami nak balas.
Anda tak boleh serang Amerika dan terlepas.
Bukan saja mereka yang melindungi pengganas,
tapi yang dengan apa-apa cara,
dengan apa-apa bantuan,
kini akan merasai kemarahan negara kita.
Awak rasa ini permulaan perang menentang keganasan?
Saya percaya. Dengan izin Tuhan.
Masa untuk berbincang sudah tamat dan tiba masa untuk bertindak.
Sebagai peguam Rumah Putih,
saya bekerja dengan John Ashcroft dan peguam Jabatan Keadilan.
Presiden akan tanya,
"Apa saya boleh buat untuk lindungi negara?
Apa yang Amerika boleh buat untuk pertahankan diri?
dan balas serangan ini?
Apa yang AS boleh buat untuk serang
dan hukum orang yang bertanggungjawab atas serangan?"
Jadi, kami segera kaji kuasa darurat presiden,
mengikut undang-undang statut dan kuasa perlembagaannya
sebagai panglima tertinggi,
yang memberi kuasa amat besar kepada presiden,
tapi secara amnya untuk pertahankan negara,
ekoran serangan terhadap negara pada hari itu.
Presiden tahu dia akan lancarkan tindak balas tentera.
Persoalannya, adakah perlu ada kebenaran kongres?
Ini peperangan yang luar biasa.
Bolehkah isytiharkan perang terhadap kumpulan pengganas?
Adakah Washington mempunyai pemahaman institusi
tentang maksud perkara itu?
Perlukah Kongres beri izin untuk isytihar perang terhadap kumpulan pengganas?
Presiden mahu dapat persetujuan Kongres.
Ada perdebatan tentang maksud perkara itu.
Dia boleh kata dia tak perlukan persetujuan mereka
tapi dia mahukan persetujuan mereka jadi kami rangka sesuatu
supaya Kongres boleh membalas, baik Dewan Perwakilan mahupun Senat,
iaitu persetujuan untuk Amerika gunakan kekerasan.
Ramai orang rasa kebenaran untuk gunakan kuasa tentera
akan menunjukkan sokongan kongres, secara politik dan kewangan.
Ia akan menguatkan dan menyokong kuasa perlembagaan presiden
sebagai panglima tertinggi.
KETETAPAN BERSAMA
UNDANG-UNDANG AWAM 107-40 AUMF
Saya suruh timbalan saya, Tim Flanagan,
mengetuai penggubalan AUMF
dan bekerjasama dengan juruiring Kongres.
Mengiktiraf bahawa presiden mempunyai kuasa perlembagaan
sebagai panglima tertinggi untuk guna kekerasan.
Kami rasa itu penting.
Ia cukup luas untuk membolehkan AS buru al-Qaeda
dan pihak yang membantu atau melindungi al-Qaeda
melakukan serangan itu.
Jadi, ruang lingkup kuasa itu agak luas.
Hari ini, pemimpin kongres melawat runtuhan Pentagon
dan berikrar presiden akan dapat apa-apa yang dia mahu.
Tapi secara peribadi, sesetengah Demokrat dan Republikan
keberatan meluluskan permohonan presiden untuk kuasa menyeluruh.
Draf resolusi Rumah Putih ini membenarkan penggunaan kuasa tentera
untuk menentang pihak yang merancang, membenarkan, melindungi,
melakukan atau membantu serangan
serta untuk menghalang dan mengatasi sebarang tindakan keganasan seterusnya.
Ramai ahli Kongres rasa,
"Apa kita nak buat? Bagaimana? Apa tindakan yang sesuai?"
Kami terima draf kebenaran untuk guna kekerasan daripada pentadbiran.
Banyak perbincangan selepas 9/11 adalah tentang kebenaran itu.
AUMF ialah Kebenaran untuk Guna Kuasa Tentera.
Ia dinyatakan dalam 60 perkataan.
Ia tertulis, "Presiden dibenarkan menggunakan kekerasan."
Tak dinyatakan tempat, masa dan cara.
Cuma disebut, "Terhadap mana-mana negara, organisasi, angkatan bersekutu
atau individu yang berkaitan dengan 9/11."
Jika presiden rasa AS patut berperang,
ia patut dibahaskan oleh Kongres.
Jika Amerika patut berperang
demi untuk menjaga keselamatannya,
Kongres akan menyokongnya.
Tapi AUMF sangat luas.
Ia tak sebut langsung tentang al-Qaeda.
Saya selalu kata dalam mesyuarat, "Tak boleh. Itu terlalu luas."
Ramai ahli kongres kata, "Ya. Tapi kita perlu lakukannya."
Saya kata, "Ini tentang Perlembagaan kita.
Kita tak boleh beri kuasa kepada mana-mana presiden."
Perbincangan itu berlaku
ketika majlis peringatan dirancang di Katedral Negara.
Saya tak akan lupakannya. Hujan turun pada hari itu.
Saya pergi ke katedral
dan nama ketua katedral ialah Reverend Nathan Baxter.
Euloginya menyebut,
"Janganlah kita jadi jahat macam pihak yang kita benci."
Ketika itulah saya buat keputusan.
Saya tak boleh beri kebenaran kepada mana-mana presiden,
kuasa yang begitu luas.
14 SEPTEMBER 2001 2:44 PETANG
Saya bangkit hari ini untuk menyokong resolusi ini.
Masyarakat bertamadun telah lama berusaha untuk hentikan penggunaan keganasan
tapi pelaku keganasan dan negara yang melindungi mereka
ialah musuh masyarakat bertamadun.
Mereka hanya tahu gunakan kekerasan
dan inilah masanya untuk kita lawan dengan cara mereka.
Resolusi ini memberi kuasa kepada presiden
untuk membawa kuasa penuh Amerika ke luar negara.
Kami akan buru kamu
dan membawa kemarahan neraka bersama kami.
Saya saja ahli Dewan Perwakilan atau Senat
yang menentang Kebenaran untuk Guna Kuasa Tentera
berkait dengan 9/11.
Awak seorang saja?
Ya.
Perwakilan California boleh berucap selama seminit setengah.
Tuan Speaker, ahli dewan semua,
saya bangun hari ini dengan hati yang amat berat,
penuh dengan kesedihan untuk keluarga dan orang tersayang
yang terbunuh dan cedera minggu ini.
Cuma orang yang paling bodoh dan kejam yang takkan faham kesedihan
yang menyelubungi rakyat dan jutaan orang di seluruh dunia.
Tarikh 11 September mengubah dunia.
Ketakutan kita kini menghantui kita.
Namun, saya yakin
tindakan ketenteraan tidak akan menghalang
tindakan keganasan antarabangsa seterusnya
terhadap Amerika Syarikat.
Apabila saya kembali ke pejabat, ancaman bunuh dan…
Anda tak mahu tahu semua itu.
Tapi kesimpulannya,
ada lebih 60,000 e-mel, panggilan telefon, surat.
Kira-kira 50 peratus daripadanya merupakan ancaman bunuh,
kata-kata jahat, orang panggil saya macam-macam,
pengkhianat, menderhaka, patut digantung.
Emosi adalah normal. Itu sebahagian daripada sifat manusia.
Tapi kita perlu seimbangkannya dengan pemikiran rasional.
Kita perlu pastikan kita tak buat keputusan yang tak rasional
apabila emosi kita memuncak.
Ramai orang fikir jika kita tak setuju,
kita melakukan perbuatan khianat semasa keselamatan negara diancam.
Saya kata, "Tunggu sebentar. Ketika itulah kita mahu orang bangkang."
Ketika itulah kita mahu wakil rakyat bertenang
supaya mereka dapat berfikir
dan bertindak balas secara rasional.
Kita tak boleh bahayakan nyawa tentera selamanya.
Presiden boleh mengambil tindakan ketenteraan secara meluas.
Seorang pegawai kanan tentera memberitahu ABC News
ia termasuklah tentera darat.
Pada 14 September,
semasa awal pagi di Pejabat Bujur,
presiden mendekati saya ketika semua orang keluar dari bilik
dan berkata, "Andy, saya nak adakan mesyuarat perang di Camp David esok."
DAERAH FREDERICK, MARYLAND
Semua orang penting ada di sana, termasuk peguam
pengarah FBI, Jabatan Pertahanan,
Jabatan Negara, naib presiden.
Tak syak lagi Amerika bersedia untuk berperang.
Apa maksudnya?
Presiden kata, "Saya tak nak hantar peluru berpandu sejuta dolar
untuk tembak khemah lima dolar.
Kita tak mahu bertindak begitu."
Jadi, maksudnya dibincangkan dengan bersungguh-sungguh.
Presiden menjemput setiap pemimpin dunia.
Dia kata, "Inilah peluang kamu untuk sokong kami atau menentang kami."
Jika kamu tak sokong kami, kamu menentang kami.
Di sebalik air mata kita ada keazaman kuat Amerika
untuk menang perang ini.
Kita akan menang.
20 SEPTEMBER 2001
Rakyat Amerika tanya, "Siapa yang serang negara kita?"
Bukti yang kita kumpulkan
menuding kepada pertubuhan pengganas yang bukan gabungan rasmi
yang dikenali sebagai al-Qaeda.
Kepimpinan al-Qaeda mempunyai pengaruh besar di Afghanistan
dan menyokong rejim Taliban dalam mengawal negara itu.
Di Afghanistan, kita nampak wawasan al-Qaeda untuk dunia.
Semua orang yakin kami akan berjaya dalam peperangan ini.
Itu sudah tentu tapi persoalannya berapa lama?
Afghanistan ialah cabaran yang amat rumit bagi tentera AS.
Ia sebuah negara tanpa laut dan sangat jauh.
Muka buminya sangat mencabar.
Separuh daripada negara itu dikelilingi pergunungan yang curam.
Ia bersempadan dengan negara yang ada hubungan tegang
dengan AS, itu pun jika ada hubungan.
Pakistan, Iran,
negara bekas Republik Soviet seperti Tajikistan, China.
Jadi, macam mana nak bawa askar masuk?
Satu-satunya pertahanan menentang keganasan adalah dengan menyerang.
Kita perlu berperang dengan mereka.
Bagaimana caranya?
Kita tak lakukannya dengan kebolehan biasa.
Tapi dengan kebolehan luar biasa.
Jelas sekali, ada pihak di sana
yang ingin hapuskan al-Qaeda
dan Taliban daripada negara itu.
Pentagon dan CIA akhirnya
mula merancang untuk guna tentera pemberontak Afghanistan
yang dipanggil Perikatan Utara.
KEM LATIHAN PERIKATAN UTARA
Ketua seluruh gerakan itu
ialah pejuang berani yang menentang pendudukan Soviet
bernama Ahmed Shah Massoud.
Massoud dihormati oleh pengikutnya tapi atas sebab yang munasabah.
Dia komander yang hebat di medan perang.
Dia berjaya menghalang Taliban di banyak kawasan di Afghanistan Utara.
BEKAS NAIB PRESIDEN AFGHANISTAN ADIK AHMAD SHAH MASSOUD
Apa rasanya bekerja dengan abang awak?
Saya rasa abang saya seorang wira sebenar.
Dia selalu bertindak dengan mulia dan beri keyakinan kepada orang.
Seakan-akan kami ada juara yang takkan dikalahkan.
Abang saya ada pegangan moral yang kuat
dan seorang yang sangat alim.
Dia selalu fikirkan tentang kebebasan Afghanistan.
Pada zaman Taliban, kemiskinan semakin meluas
dan tiada pendidikan.
Tiada penjagaan kesihatan untuk rakyat, tiada ekonomi,
tiada tadbir urus langsung.
Mereka hanya menindas rakyat.
Mereka salah faham tentang agama.
Mereka cuma bercakap tentang cara untuk menindas wanita
dan halang orang bersuara.
Ia sistem agama diktator.
Disebabkan perkara ini, Afghanistan menuju krisis
dan menjadi pusat keganasan antarabangsa,
terutamanya perdagangan dadah.
Abang saya bersama beberapa orang di Utara
memutuskan untuk membentuk perikatan melawan Taliban.
11 SEPTEMBER 2001
9 SEPTEMBER 2001
Beberapa hari sebelum serangan 9/11,
dua pengebom berani mati al-Qaeda, menyamar sebagai wartawan Barat,
pergi menemu bual Massoud.
Di dalam kamera video tersembunyi satu bom besar
dan Massoud dibunuh.
Osama bin Laden dan kepimpinan al-Qaeda mengambil tindakan bijak
dengan menghapuskan pesaing utama
dan ancaman utama di medan perang
terhadap Taliban dan kerajaan Mullah Omar.
Mereka sedar jika Amerika mahu menyerang Afghanistan,
orang seperti Massoud memang penting untuk mereka.
Al-Qaeda bersama Taliban
percaya halangan terbesar
untuk jadikan Afghanistan pusat keganasan antarabangsa
ialah abang saya, Amir Sahib Ahmad Shah Massoud.
Oleh itu, mereka ambil keputusan untuk hapuskan dia.
Pada tahun 2001 semasa 9/11,
kira-kira 90 peratus Afghanistan dikawal oleh Taliban.
Tinggallah 10 peratus,
kawasan kecil di utara Afghanistan.
Jadi, apabila serangan itu berlaku
penyunting saya di The New York Times kata,
"Pergi jumpa tentera pemberontak di Afghanistan Utara."
"Bagaimana?" "Buat saja."
Saya terbang ke Tajikistan
dan merentasi sempadan ke kawasan kecil yang dikawal oleh Perikatan Utara.
Ada barisan depan tentera
macam dalam Perang Dunia Pertama.
Sejauh 300 meter di depan mereka, kita nampak Taliban
sedang duduk di dalam parit.
Kemudian, jet B-52 datang.
Saya sewa pondok lumpur
yang dikira elok di pekan ini kerana ia ada tingkap.
Saya masih ingat, ketika itu mungkin pukul 5 pagi
dan saya dikejutkan oleh gegaran tingkap.
Ia bergegar seperti ada gempa bumi.
Saya sangka ia gempa bumi. Ia zon gempa bumi yang sangat aktif.
Itu sebenarnya bom.
Saya pandang ke parit Taliban
dan jet B-52 mengebom sepanjang parit itu.
Kita boleh nampak bulatan hitam besar.
Seluruh langit itu dipenuhi jejak wap jet B-52.
Ia nampak seperti karya seni moden.
Mereka berlegar-legar dan jatuhkan bom 900 kg.
Mereka menjatuhkan bom selama beberapa hari
dan akhirnya barisan Taliban musnah.
13 NOVEMBER 2001
PERIKATAN UTARA MENAWAN KABUL 13 NOVEMBER 2001
Taliban masuk ke trak pikap, isi peluru senjata mereka
dan menuju ke selatan, ke pangkalan utama di Kandahar.
Rejim Taliban bertahan di Kandahar.
Di situlah tempat pertahanan terakhir mereka.
Pada Disember 2001,
AS rasa Osama bin Laden dah dikepung
di Gunung Tora Bora.
Tentera AS dan tentera Afghanistan telah menerima risikan,
tapi yang anehnya, AS tak hantar
kontinjen besar askar operasi khas
untuk cuba tangkap atau bunuh Osama bin Laden.
Tugas itu jatuh kepada kumpulan pejuang Afghanistan yang tak teratur
dengan beberapa penasihat Amerika.
Ini keputusan yang membingungkan.
Memang pelik kerana dalang serangan 9/11
dan ketua al-Qaeda sudah hampir dalam genggaman tentera Amerika
tetapi Amerika tak berusaha keras untuk memburu mereka.
Tiada misi lebih utama
atau pemburuan lebih penting di dunia daripada mencari Osama bin Laden.
Dia sasaran nombor satu, lelaki paling diburu di dunia.
Kami sentiasa sedar ia boleh berlaku lagi
iaitu kami boleh hadapi serangan yang sama.
Ada orang kata dia di dalam gua,
ada orang kata dia mati,
ada orang kata dia di Pakistan.
Yang saya tahu, dia larikan diri.
Terjemahan sari kata oleh Majdi Omar